
Февруари 2010
Сливен

Отчет за изпълнение на целите НА ОБЛАСТНА АДМИНИСТРАЦИЯ СЛИВЕН 

за 2009 г.
Цел I
ДОБРО АДМИНИСТРАТИВНО ОБСЛУЖВАНЕ
Планирани дейности и изпълнение:

1. Осъществяване на текущ сроков контрол с цел намаляване броя на просрочените преписки;
Ежемесечно се осъществява контрол по изпълнението на преписките и спазването на поставените срокове посредством системата за управление на документооборота МИКСИ. Упражняването на контрол по спазването на сроковете сведе до минимум неприключените в установения законов срок преписки по вина на администрацията.

2. Специализирано обучение на служителите, работещи в Центъра за административно обслужване;
През годината бе планирано и заявено обучение на един служител от Центъра за административно обслужване в Института по публична администрация  на тема „Административно обслужване – стратегия и политика. Ефективна комуникация с гражданите и бизнеса. Едно гише”.  Обучението не се проведе поради наложилите се финансови ограничения;
3. Проучване удовлетвореността на потребителите от предоставените административни услуги;
Провежда се текущо анкетиране сред преките потребители на административни услуги по въпроси, свързани с качеството на административното обслужване в Областна администрация Сливен. На база обобщените резултати от анкетирането  бяха изготвени анализи и направени съответните изводи.
Постигнати резултати във връзка с Цел І:

Намален брой на неприключените в установения законов срок преписки по вина на администрацията;

Повишена ефективност и ефикасност на служителите, работещи в Центъра за административно обслужване;

Подобряване на процесите и услугите по начин, който удовлетворява потребителите в резултат на анализите.

Цел IІ
УЧАСТИЕ В ОРГАНИЗАЦИОННО-ТЕХНИЧЕСКАТА ПОДГОТОВКА НА ИЗБОРИТЕ
Планирани дейности и изпълнение:

1. Създаване на оптимални условия за работа на районните избирателни комисии;

2. Създаване на организация за получаване и предоставяне на районните избирателни комисии и общинските администрации на избирателните списъци и всички изборни книжа и материали.

Проведени бяха консултации с пълномощниците на парламентарно представените партии и коалиции  за състав на Районна избирателна комисия на 21-ви избирателен район Сливен. Създадени бяха оптимални условия за работата на районната избирателна комисия и необходимата организация за получаване и предоставяне на районните избирателни комисии и общинските администрации на избирателните списъци и всички изборни книжа и материали.

Успешно бяха изпълнени задълженията и отговорностите на областния управител за нормалното протичане на изборния процес
Постигнати резултати във връзка с Цел ІІ:

Успешно бяха изпълнени задълженията и отговорностите на областния управител за нормалното протичане на изборния процес.
Цел IІІ

УКРЕПВАНЕ КАПАЦИТЕТА НА СЛУЖИТЕЛИТЕ В ОБЛАСТНА АДМИНИСТРАЦИЯ И НА ДРУГИ ПОТЕНЦИАЛНИ БЕНЕФИЦИЕНТИ НА ОПЕРАТИВНИТЕ ПРОГРАМИ,  ПРОГРАМАТА ЗА РАЗВИТИЕ НА СЕЛСКИТЕ РАЙОНИ И ДР., С ЦЕЛ ПОДГОТОВКА И ИЗПЪЛНЕНИЕ НА ПРОЕКТИ

Планирани дейности и изпълнение:

1. Провеждане на информационна среща по Програмата за развитие на селските райони;

2. Провеждане на информационна среща по оперативна програма;

3. Провеждане заседание на Областния съвет за развитие - информация за изпълнение на проектите по оперативните програми;

През годината бяха организирани 2  семинара (с което проведените семинари по оперативните програми и Програмата за развитие на селските райони станаха общо 7), свързани с Оперативна програма „Развитие на човешките ресурси”. В тях бяха поканени представители на Управляващия орган и междинните звена на програмата. Семинарът на тема „Оперативна програма „Развитие на човешките ресурси” – актуално, акценти, възможности за 2009 г.” имаше практическа насоченост – обучение на потенциални бенефициенти от неправителствени организации. Вторият семинар  имаше за цел да представи текущите и предстоящи към момента процедури по Оперативна програма „Развитие на човешките ресурси”, свързани с професионалното образование и обучение. Информационната среща по Програмата за развитие на селските райони бе отложена, поради промени в  наредбите по някои от мерките  или забавяне в стартирането на други. С проведените обучителни семинари се повиши активността на потенциалните бенефициенти по Оперативна програма „Развитие на човешките ресурси”.

4. Подготовка и изпълнение на проекти на Областна администрация;

Бяха изпълнени и отчетени основните дейности на проект на Областна администрация Сливен, свързан с политиката за професионално образование и обучение, „VET: качество и иновации”, финансиран  по програма „Леонардо да Винчи”. 

Договорът за друг проект, изпълняван от областна администрация,    „Партньорство за чиста енергия”, финансиран  по Оперативна програма „Регионално развитие”,   бе прекратен поради финансови проблеми. 

Взехме участие в разработването на проекти по  програма INTERREG IVC: „Културни пейзажи”  с водещ партньор Фондация „Наследството на Андалусия” и SURF – Natura с водещ партньор Агенцията по околната среда на Австрия. Последният е одобрен за финансиране и е подписан  договор. 

5. Подпомагане подготовката на проекти на местни партньори;

Съвместно с Регионалния исторически музей Сливен бе подготвен проект „Макар и различни, ние сме заедно”, с който се кандидатства за финансиране пред Националния съвет за сътрудничество по етническите и демографски въпроси” към Министерски съвет. С това проектите на местни партньори, подготвени от Областна администрация, станаха общо 4.  Проектът не бе финансиран.
Постигнати резултати във връзка с Цел ІІІ:

Повишена беше осведомеността на целевите групи за възможностите за привличане на средства от  Европейски фондове и други източници;

Подобрени бяха знанията и уменията за подготовка и управление на проекти

Цел IV

ПОДКРЕПА ЗА ПРИЛАГАНЕ НА МЕРКИ ЗА ЕНЕРГИЙНА ЕФЕКТИВНОСТ

И ИЗПОЛЗВАНЕ НА ВЕИ
Планирани дейности и изпълнение:

1. Детайлно обследване и анализ на енергопотреблението на 3 сгради държавна собственост;
Извършено бе обследване на 3 сгради държавна собственост: сградата на Областна администрация, Банята и Балнеосанаториума в Сливенски минерални бани. Обследването е извършено от ДЗЗД „Буленерджи 2008”, избран по процедура по Закона за обществените поръчки от Агенцията по енергийна ефективност. На изпълнителя са предоставени исканите данни за строителните и техническите параметри на сградите, както и данни за консумацията на електрическа и топлоенергия за 3 години назад. Изпълнителят на енергийното обследване е изготвил доклади  за  енергоспестяващи мерки. Част от необходимия финансов ресурс за изпълнение на мерките  за 2010 г., в размер на 130 000 лв., е поискан  от първостепенния разпоредител с бюджетни кредити;
2. Провеждане на съвместно разширено заседание на Областен съвет за развитие и Областен съвет за енергийна ефективност за разясняване на задълженията свързани със Закона за енергийна ефективност и Закона за възобновяемите и алтернативни енергоизточници и биогорива и за възможностите за финансиране на проекти за енергоспестяващи дейности;
Проект „Партньорство за чиста енергия”, с който  Областна администрация кандидатства  за финансиране по Оперативна програма „Регионално развитие” бе одобрен и се сключи договор с Управляващия орган на програмата. В рамките на проекта бяха  предвидени дейности, които да се изпълняват от  Областния съвет за енергийна ефективност, вкл.  съвместно разширено заседание с Областния съвет за развитие.  Дейностите по проекта не стартираха и той бе прекратен, поради финансови проблеми;
3. Подготовка на един проект в сферата на енергийната ефективност и възобновяемите енергийни източници;
Други проекти в сферата на енергийната ефективност и възобновяемите енергийни източници не бяха подготвени през годината.
Постигнати резултати във връзка с Цел ІV:

Предписани бяха конкретни енергоефективни мерки за сгради държавна собственост.

Цел V

СТИМУЛИРАНЕ НА ИКОНОМИЧЕСКОТО РАЗВИТИЕ В РАЗЛИЧНИ СЕКТОРИ ЧРЕЗ ОДОБРЯВАНЕ НА ПАРТНЬОРСТВОТО С БИЗНЕСА И НАСЪРЧАВАНЕ НА ИНВЕСТИТОРИТЕ

Планирани дейности и изпълнение:

1. Подготовка и изнасяне на презентации за икономическия потенциал на областта пред представители на региони-партньори;   
В рамките на проекти, с участие на представители на Областна администрация бяха представени презентационни материали за региона и основните икономически сектори, застъпени в него.  Областта бе представена в Севиля, в рамките на проект „VET: качество и иновации”, финансиран  по програма „Леонардо да Винчи”.  
По проекти на Министерството на държавната администрация и административната реформа ръководството на администрацията взе участие в семинари „Управление на структурните фондове – френския опит”  в Париж и „Усвояването на структурните фондове на регионално ниво” в Дъблин. Посещенията във Франция и Ирландия също бяха  използвани за представяне на региона.  
През септември Областният управител получи покана и взе участие в честванията на Деня на гр. Воронеж в Руската федерация. По време на официалното посещение бяха постигнати договорености между Областния управител на Област Сливен и Губернатора на правителството на Воронежка област за доставка на свежи плодове и зеленчуци от Област Сливен за нуждите на държавно-финансираните институции във Воронежка област.

2. Създаване на планове за устройство на територията в урбанизираните територии на Природен парк „Сините камъни”;
По настояване на Областния управител и със съдействието на Агенцията по геодезия, картография и кадастър бе възложено изготвянето на специализирани кадастрални карти за урбанизираните територии в Природен парк „Сините камъни” – местностите Карандила, Даулите и Абланово. Те са необходими за изготвянето на подробни устройствени  планове в тези територии с голям туристически потенциал.   

3. Съдействие за разработване на  проектно предложение на туристическо сдружение;
Обявената през 2009 г.  покана по схема за безвъзмездна помощ  „Подкрепа за развитие на природни, културни и исторически атракции”  по Оперативна програма „Регионално развитие”  не  допускаше  кандидати - туристически сдружения. Ето защо отпадна необходимостта  от  подготовка на проектно предложение с бенефициент туристическо сдружение, така както е заложено в  изпълнението на целите на администрацията за 2009 г. Развитието на туризма остава един от приоритетите на Областна администрация. На проведена в края на годината среща с ключови партньори от областта, бе взето решение Областна администрация да организира разработването на  План за развитие на културния туризъм в Област Сливен. Това залегна в целите за дейността на администрацията през 2010 г.
Постигнати резултати във връзка с Цел V:

Представени бяха възможностите за инвестиции в област Сливен на всички форуми пред чуждестранни партньори;

Подпомогнато беше привличането на инвестиции за развитие на туризма в област Сливен.
Цел VІ

ПОДКРЕПА НА МЕРКИТЕ НА ПРАВИТЕЛСТВОТО В ПРОТИВОДЕЙСТВИЕ НА НЕГАТИВНИТЕ ПОСЛЕДИЦИ ОТ ИКОНОМИЧЕСКАТА КРИЗА ЗА НЕДОПУСКАНЕ НА МАСОВА И ПРОДЪЛЖИТЕЛНА БЕЗРАБОТИЦА И ОСИГУРЯВАНЕ НА УСТОЙЧИВА ЗАЕТОСТ
Планирани дейности и изпълнение:

1. Наблюдение и контрол по изпълнението на регионалните програми за заетост и обучение, включени в Националния план за действие по заетостта 2009;

През 2009 г. в Националния план за действие по заетостта бяха включени и 4–те регионални програми за заетост предложени от Област Сливен. Програмите бяха реализирани и приключиха успешно;
2. Наблюдение, координация на регионално ниво и участие в реализацията на изпълняваните от Министерство на труда и социалната политика национални програми през 2009 г.;
През 2009 г. Постоянната комисия по заетост проведе седем заседания, свързани с: реализацията на Национала програма „От социални помощи към осигуряване на заетост”; организирането и контролирането на обучението за придобиване на професионална квалификация на регионално равнище; утвърждаването на държавния план прием в системата на професионалното образование и обучение; разработването и предлагането за финансиране и реализация на регионални програми за увеличаване на заетостта; изплащането на компенсации на работниците и служителите от икономическите сектори „Индустрия” и „Услуги”, за които е установено непълно работно време по условията на Постановление на Министерски съвет № 44 от 19.02.2009 г.;
3. Разработване на предложения за регионални програми за заетост и обучение за включване в Националния план за действие по заетостта 2010;
На свое заседание Постоянната комисия по заетост оцени съответствието с регионалните приоритети на 12 проекта по Национална програма „От социални помощи към осигуряване на заетост” за 2010 г. Броят на постъпилите проекти е по-малък в сравнение с планираното, поради това че програмата не отправи покана към производители в селското стопанство.

По Национална програма „От социални помощи към осигуряване на заетост” Областна администрация Сливен реализира един проект през 2009 г. и разработи един проект, с който кандидатства за финансиране за 2010 г. С последното общият брой на проектите по националната програма стана общо 6. 

През 2009 г. Областна администрация инициира и разработи Регионална програма за заетост „Родители в подкрепа на деца със специални образователни потребности” (с нея предложенията на Областна администрация за регионални програми за заетост станаха 4), която е включена в Националния план за действие по заетостта за 2010 г. 

Като цяло Областна администрация Сливен участва активно в програмите и мерките за активна политика на пазара на труда.  
Постигнати резултати във връзка с Цел VІ:

Създадени бяха условия за намаляване на безработицата в област Сливен;
Подобрени бяха качествените характеристики на безработните лица.
Цел VІІ

АКТИВИРАНЕ НА ПРОЦЕСА НА ИЗЯСНЯВАНЕ НА СОБСТВЕНОСТТА /МЕЖДУ ДЪРЖАВАТА И ОБЩИНИТЕ, НА ВЕДОМСТВАТА И ДР./

Планирани дейности и изпълнение:

1. Конституиране на работна група от представители на Областна администрация, Общинска администрация и ведомства за уточняване собствеността в обхвата на подробен устройствен план на Сливенски минерални бани. Изготвяне на план график на заседанията на работната група;
През 2009 г. са провеждани  срещи с представители на община Сливен, но не е създадена работна група. Регистърът на държавните имоти на територията  в обхвата на подробния устройствен план на Сливенски минерални бани е непълен. В процеса на извършване на проверката по уточняване на държавната собственост  сме се натъкнали на много неточности при изписване на собствениците на имотите от страна на проектанта. Подробният устройствен план не е оцифрен. Поради липса  на средства в бюджета на администрацията не е възложено оцифряване, необходимо за възлагане изготвянето на скици и  за съставяне на акт за държавна собственост.

Поради гореизложените причини към актуване ще се пристъпи през 2010г.

2. Изготвяне на план график за посещение по общини, за чиито населени места през 2009 г. се предвижда изготвяне на кадастрални карти за уточняване собствеността и посещение по общини;

На територията на област Сливен през 2009 г. е открито производство по създаване на кадастрална карта и кадастрален регистър само за землището на гр. Нова Загора. Във връзка с това и за попълване на кадастралния регистър на имотите, в Служба по геодезия, картография и кадастър Сливен бяха предоставени копия на актове за държавна собственост. Процедурата не е приключена, поради което не са предприети действия за актуване на имотите. 

За постигането на целта ще се работи през 2010 г.
Извън поставените цели Областна администрация Сливен организира и проведе широкомащабна благотворителна кампания „Весела Коледа за всички” под патронажа на областния управител. Поканени да покажат своята съпричастност към нуждаещите се бяха държавните и общински институции, фирми, банки и широката общественост на територията на област Сливен. С дарените от тях средства бяха закупени хранителни и нехранителни продукти от първа необходимост и подпомогнати социалните заведения в областта в навечерието на Коледните празници. Културните институти се включиха с благотворителни представления за обитателите на домовете.

